# Logoteràpia

La logoteràpia és un tipus de psicoteràpia centrada a fer que el pacient arribi a conèixer el sentit de la seva existència per tractar malalties i aconseguir que el pacient tingui un estat de salut millor del que tenia abans. Va ser creada pel psiquiatre i neuròleg vienès Víktor Frankl (1905-1997).
És considerada la "tercera escola vienesa de psicoteràpia", juntament amb la psicoanàlisi de Sigmund Freud i la psicologia individual d'Alfred Adler.
La logoteràpia aporta una visió de l'ésser humà com un ésser orientat, en essència, cap als valors i el sentit.
El terapeuta anima el pacient a explicar la seva vivència (usant a vegades tècniques de la psicoanàlisi) i l'ajuda a trobar-hi un significat perquè no esdevingui un trauma. El pressupòsit bàsic és que la persona no pot evitar l'experiència negativa però sí que és lliure per trobar un sentit a la seva vida i aquesta voluntat de cerca fa que es pugui superar el dolor.
Els 7 principis claus que defineixen la manera de veure la ment de la logoteràpia són:
* L'home sempre és lliure per canviar la seva actitud davant la vida i s'ha d'acostumar a exercitar aquesta llibertat.
* La persona es mou per una ànsia de sentit, buscant el significat de la pròpia existència.
* Cal parar atenció als petits moments de plenitud.
* S'han d'evitar les actituds negatives que atempten contra el propi jo malgrat el patiment de la vida.
* És útil distanciar-se d'un mateix per veure el significat d'accions i sentiments (aquí és clau la intervenció del terapeuta).
* S'ha de fomentar el sentiment de transcendència (no necessàriament religiosa).
* Es pot variar el focus d'atenció en un problema per veure'l des d'un altre angle.

## Referències

* ↑ Telemàtica, Acadèmia de Ciències Mèdiques i de la Salut de Catalunya i de Balears - Dept. «ACLAE - Logoteràpia». [Consulta: 9 febrer 2017].
* ↑ Frankl, Viktor. Man's Search for Meaning. Beacon Press, 1 juny 2006. ISBN 978-0-8070-1427-1 [Consulta: 8 maig 2012].
* ↑ Gordon Allport, from the Preface to Man's Search for Meaning, p. xiv
* ↑ Maria Marshall; Edward Marshall Logotherapy Revisited: Review of the Tenets of Viktor E. Frankl's Logotherapy. Ottawa Institute of Logotherapy, 4 agost 2012. ISBN 978-1-4781-9377-7.

## Bibliografia

* Seidner, Stanley S. (June 10, 2009) "A Trojan Horse: Logotherapeutic Transcendence and its Secular Implications for Theology". Mater Dei Institute.
* Frankl, Viktor Man's Search for Meaning. An Introduction to Logotherapy, Beacon Press, Boston, MA, 2006. ISBN 978-0-8070-1427-1
* Frankl, Viktor (12 October 1986). The Doctor and the Soul: From Psychotherapy to Logotherapy. Random House Digital, Inc. ISBN 978-0-394-74317-2. Retrieved 17 May 2012.
* Frankl, Viktor Psychotherapy and Existentialism. Selected Papers on Logotherapy, Simon & Schuster, New York, 1967. ISBN 0-671-20056-9
* Frankl, Viktor The Will to Meaning. Foundations and Applications of Logotherapy, New American Library, New York, 1988 ISBN 0-452-01034-9
* Frankl, Viktor The Unheard Cry for Meaning. Psychotherapy and Humanism, Simon & Schuster, New York, 2011 ISBN 978-1-4516-6438-6
* Frankl, Viktor On the Theory and Therapy of Mental Disorders. An Introduction to Logotherapy and Existential Analysis, Brunner-Routledge, London-New York, 2004. ISBN 0-415-95029-5
* Frankl, Viktor Viktor Frankl Recollections. An Autobiography, Basic Books, Cambridge, MA 2000. ISBN 978-0-7382-0355-3.
* Frankl, Viktor Man's Search for Ultimate Meaning. Perseus Book Publishing, New York, 1997; ISBN 978-0-7382-0354-6.

## Enllaços externs

* http://aclae.org/
* Viktor and I, the Film 2011 Arxivat 2016-10-11 a Wayback Machine.
* Viktor Frankl Institute Vienna
* Viktor Frankl Institute of Logotherapy Arxivat 2017-12-26 a Wayback Machine.